《游城南灵岩寺四首 其二》
明代·黄仲昭

风景无端拥寺门，望中山色几重分。泉声满室长疑雨，树影当窗半是云。

一派禅房依涧转，数声清磬隔林闻。灵岩一百二十寺，多少楼台锁夕曛。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。